CELEX: C2005/330/60
Language: fi
Date: 2005-12-24 00:00:00
Title: Asia T-391/05: Kanne  24.10.2005  — komissio v. Reagecon Diagnostics

24.12.2005   
            
            
               FI
            
            
               Euroopan unionin virallinen lehti
            
            
               C 330/25
            
         Kanne 24.10.2005 — komissio v. Reagecon Diagnostics
   (Asia T-391/05)
   (2005/C 330/60)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamies: L. Flynn)
   
      Vastaaja: Reagecon Diagnostics Ltd
   Vaatimukset
   
               —
            
            
               Vastaaja on velvoitettava korvaamaan kantajalle:
               
                           —
                        
                        
                           
                                       a)
                                    
                                    
                                       169 685,65 euron suuruinen määrä, joka koostuu 161 953,99 euron suuruisesta saatavasta ja 7 704,66 euron viivästyskoroista, jotka on laskettu 21.10.2005 5,53 prosentin koron mukaisesti;
                                    
                                 
                     
                           —
                        
                        
                           
                                       b)
                                    
                                    
                                       24 537,14 euroa päivässä korkoina 5,53 prosentin koron mukaisesti laskettuna 16.11.2005 alkaen siihen saakka kunnes koko velan määrä on maksettu;
                                    
                                 
                     
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, edustajaan Euroopan komissio, teki vastaajan kanssa sopimuksen nro MAS3-CT-1998-0177 tutkimusta, teknologista kehittämistä ja esittelyä meritieteiden ja -teknologian alalla koskevan erityisohjelman eli niin sanotun MAST III -ohjelman (1) puitteissa. Sopimuksen sisältönä oli yhteistyössä tehtävän tutkimushankkeen nimeltä ”Innovatiivisiin ionivalikoiviin elektrodeihin perustuvan merivesien kokonaistyppipitoisuuden seuranta ja valvontajärjestelmän kehittäminen ja testaus” toteuttaminen, minkä oli tarkoitus kestää 24 kuukautta, alkaen 1.12.1998.
   Sopimuksen mukaan komissio osallistuu hankkeeseen taloudellisesti ja se suoritti etumaksuna vastaajalle 268 000 ECU:a 1.12.1998. Vastaajalle suoritettiin 6.12.2000 toinen välimaksu, jonka suuruus oli 134 417 euroa. Täten komissio on suorittanut vastaajalle yhteensä 402 417 euroa.
   Komissio tarkasti sopimuksen 24. ja 25.11.2001. Tarkastuksessa todettiin, että komission tuohon mennessä maksamat suoritukset ylittivät 50 prosentilla hankkeen senhetkiset kustannukset. Tarkastuksessa ilmeni myös, että vastaaja oli sääntöjen vastaisesti allekirjoittanut erään toisen hankkeeseen osallistuneen toimijan kuluilmoituksia.
   Vastaaja esitti 25.1.2002 uuden kuluilmoituksen 1.12.1999 ja 30.11.2000 väliseltä ajalta.
   Komissio toteutti hankkeen osalta kaksi riippumatonta teknistä tutkimusta ja oli kirjeenvaihdossa vastaajan kanssa tarkastuksen ja näiden kahden teknisen tutkimuksen tulosten ja näiden perusteella esiin tulleiden ongelmien johdosta. Tämän seurauksena komissio osoitti vastaajalle veloitusilmoituksen, jossa vaadittiin palautettavaksi yhteensä 161 953,99 euron suuruista määrää, joka vastasi komission hyväksymien 240 463,01 euron suuruisten kokonaiskustannusten ja komission vastaajalle aiemmin suorittaman kokonaismäärän välistä erotusta.
   Komissio vaatii kanteessaan edellä mainitun määrän ja siihen liittyvien korkojen suorittamista Irlannin lain mukaisesti, sillä tämä on sopimukseen sovellettava laki.
   
      (1)  Neuvoston 23.11.19994 tehty päätös N:o 94/804/EY, EYVL L 334, s. 59.